Document ID: 32005R0422

KOMISJONI MÄÄRUS (EÜ) nr 422/2005,
14. märts 2005,
millega muudetakse määrust (EÜ) nr 94/2002, milles sätestatakse nõukogu määruse (EÜ) nr 2826/2000 põllumajandussaaduste ja -toodete teavitamis- ja müügiedendusmeetmete kohta siseturul üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2000. aasta määrust (EÜ) nr 2826/2000 põllumajandussaaduste ja toodete teavitamis- ja müügiedendusmeetmete kohta siseturul, (1) eelkõige selle artiklit 12,
ning arvestades järgmist:
(1)
Määruse (EÜ) nr 2826/2000 artiklis 3 on sätestatud kriteeriumid, mille alusel määratakse valdkonnad ja tooted, mille suhtes võib siseturul rakendada teavitamis- ja/või müügiedendusmeetmeid. Need teemad ja tooted on loetletud komisjoni määruse (EÜ) nr 94/2002 (2) I lisas.
(2)
Määruse (EÜ) nr 2826/2000 artiklis 4 on nõutud, et komisjon koostaks iga kahe aasta tagant loetelu nimetatud määruse artiklis 3 osutatud teemade ja toodete kohta.
(3)
Ühenduse päritolu seemneõlid ja eelkõige rapsiseemneõli ning samuti mesi ja mesindussaadused on saadused, mille osas võiks turu tasakaalu parandada teavitamis- ja/või üldiste müügiedendusmeetmete kaudu, eelkõige edastades tarbijatele asjakohast ja ajakohastatud teavet nende saaduste kvaliteedi, toiteväärtuse ja maitse ning nende suhtes kehtivate standardite ja märgistuse kohta. Seega tuleks need tooted lisada määruse (EÜ) nr 94/2002 I lisasse.
(4)
Soodustamaks kvaliteettoodete tarbimist lihasektoris, on asjakohane, et kõikide ühenduse või riigi kvaliteedikava kohaselt toodetud kvaliteetsete lihatoodete suhtes saaks kohaldada müügiedendusmeetmeid. Seega tuleks need tooted lisada määruse (EÜ) nr 94/2002 I lisasse.
(5)
Selguse ja lihtsustamise huvides on vaja ühendada määruse (EÜ) nr 94/2002 I lisa a osa teemad ja I lisa b osa tooted ühte loetellu, mis hõlmab nii teemasid kui tooteid ning iga toote ja teema kohta nendega seonduvaid sätteid vastavates suunistes müügiedenduse jaoks siseturul, mis sisalduvad kõnealuse määruse III lisas.
(6)
Kaitstud päritolunimetusega tooted, kaitstud geograafilise tähisega tooted või garanteeritud traditsiooniliste eritunnustega tooted kooskõlas nõukogu 14. juuli 1992. aasta määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta (3) või nõukogu 14. juuli 1992. aasta määrusega (EMÜ) nr 2082/92 põllumajandustoodete ja toiduainete eripärasertifikaatide kohta (4) ning mahepõllundustooted kooskõlas nõukogu 24. juuni 1991. aasta määrusega (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta (5) on kvaliteettooted, mille tootmist ja tarbimist käsitletakse ühise põllumajanduspoliitika kontekstis prioriteetsena. Seega tuleks need tooted lisada määruse (EÜ) nr 94/2002 I lisasse, tagamaks seda, et need saaksid kasu kõigist siseturu soodustamiskorraga ette nähtud teavitamis- ja müügiedendusmeetmetest.
(7)
Müügiedendusmeetmete oodatud tulemuste saavutamiseks on vaja koostada uued suunised viimati lisatud toodete kohta ning vaadata üle olemasolevad suunised, võttes arvesse arenguid turusituatsioonis ja ühises põllumajanduspoliitikas ning samuti kogemusi, mis on saadud kõige viimaste teavitamis- ja müügiedendusmeetmete hindamisel.
(8)
Määrust (EÜ) nr 94/2002 tuleks seega vastavalt muuta.
(9)
Pärast nende meetmete vastuvõtmist on müügiedendusprogrammidele ühenduse toetuse saamiseks taotluse esitamise järgmine tähtpäev 31. jaanuar. Ettepanekuid esitavatel organisatsioonidel ja liikmesriikidel on vähe aega kohandada või koostada ettepanekuid lähtuvalt viimati muudetud määruse eeskirjadest. Seega on vaja, et määrus jõustuks pärast 31. jaanuari.
(10)
Käesoleva määrusega ette nähtud meetmed on kooskõlas põllumajandussaaduste ja -toodete ühise korralduskomitee kohtumisel avaldatud arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrus (EÜ) nr 94/2002 muudetakse järgmiselt.
1)
I lisa asendatakse käesoleva määruse I lisa tekstiga.
2)
III lisa asendatakse käesoleva määruse II lisa tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Määrust kohaldatakse alates 1. veebruarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. märts 2005

Labels: 7
3
15
6